rejauldu/bengali-wikipedia huggingface dataset:
thumb|"দ্য রেভন" কবিতায় দেখা যায়, এক রহস্যময় দাঁড়কাক শোকার্ত কথকের কাছে এসেছে; এদুয়ার মানে অঙ্কিত (১৮৭৫), ডিজিট্যালি পরিষ্কারকৃত।  "দ্য রেভন" (ইংরেজি: The Raven) হল মার্কিন কবি এডগার অ্যালান পো-এর লেখা একটি আখ্যানমূলক কবিতা। ১৮৪৫ সালের জানুয়ারি মাসে প্রথম প্রকাশিত এই কবিতাটি এর সংগীতময়তা, শৈলীভূত ভাষা এবং অতিপ্রাকৃত পরিবেশের জন্য বিশেষভাবে পরিচিত। কবিতাটিতে এক হতাশ প্রেমিকের কথা আছে। একটি রহস্যময় রেভন প্রজাতির কাক তার কাছে আসে এবং একটিই শব্দ বারবার উচ্চারণ করতে থাকে। প্রেমিকটিকে প্রায়শই এক ছাত্র হিসেবে চিহ্নিত করা হয়।মেয়ারস, ১৬৩সিলভারম্যান, ২৩৯ সে তার প্রেমিকা লেনোরিকে হারিয়ে বিলাপ করছে। পালাসের একটি আবক্ষ মূর্তির উপর বসে "নেভারমোর" কথাটি বারবার উচ্চারণ করে যেন কাকটি সেই প্রেমিককে আরো বিষণ্ণ করে তুলছে। কবিতাটিতে লোককথা, পৌরাণিক কাহিনি, ধর্মীয় ও ধ্রুপদী সাহিত্যের অনেক উল্লেখ পাওয়া যায়।  ১৮৪৬ সালে লেখা "দ্য ফিলোজফি অফ কমপোজিশন" প্রবন্ধে পো জানান যে, মননশীল ও সাধারণ উভয় শ্রেণির পাঠকের উপযোগী করে এক যুক্তিপূর্ণ ও প্রণালীবদ্ধ পদ্ধতিতে তিনি এই কবিতাটি রচনা করেছেন। চার্লস ডিকেন্সের ১৮৪১ সালে প্রকাশিত বার্নাবাই রাজ উপন্যাসে বর্ণিত একটি কথা-বলা কাক এই কবিতার আংশিক প্রেরণা।কোপলি ও হেইজ, ১৯২ এলিজাবেথ বারেটের "লেডি গেরাল্ডাইন’স কোর্টশিপ" কবিতাটির ভিত্তিতে পো এই কবিতায় জটিল অন্তমিল ছন্দ ব্যবহার করেছেন এবং সেই সঙ্গে মধ্যমিল ছন্দ ও অনুপ্রাসের প্রয়োগও ঘটিয়েছেন।  ১৮৪৫ সালের ২৯ জানুয়ারি নিউ ইয়র্ক ইভনিং মিরর-এ "দ্য রেভন" কবিতাটি প্রথম পো-এর নামে প্রকাশিত হয়। এটির প্রকাশনা পো-কে তাঁর জীবদ্দশায় জনপ্রিয় করে তুলেছিল। অবশ্য এটি তাঁকে আর্থিক সাফল্য বেশি এনে দিতে পারেনি। কবিতায় শীঘ্রই পুনর্মুদ্রিত হয়, এটির প্যারোডি করা হয় এবং অলংকৃতও হয়। কবিতাটির সাহিত্যমূল্য সম্পর্কে সমালোচকদের মতামত দ্বিধাবিভক্ত, তবু কবিতাটি সর্বকালের সবচেয়ে বিখ্যাত কবিতাগুলির অন্যতম।সিলভারম্যান, ২৩৭   তথ্যসূত্র    বহিঃসংযোগ   মূল পাঠ  "দ্য রেভন" – প্রথম মুদ্রণের সম্পূর্ণ পাঠ, আমেরিকান রিভিউ থেকে, ১৮৪৫  স্ক্যান-কৃত পৃষ্ঠা - ইন্টারনেট আর্কাইভ  "দ্য রেভন" – চূড়ান্ত প্রামাণিক মুদ্রণের পূর্ণাঙ্গ পাঠ, রিচমন্ড সেমি-উইকলি একজামিনর থেকে, ১৮৪৯  টীকা  দ্য পো ডিকোডার – "দ্য রেভন"-এর প্রতীক, শব্দাবলি ও রচনাকৌশল  দ্য রেভন। জন এইচ. ইংর‍্যাম কৃত সাহিত্যিক ও ঐতিহাসিক টীকা সহ (ইংরেজিতে)। লন্ডন জি. রেডওয়ে। ১৮৮৫। কুয়ইন্ট অ্যান্ড কিউরিয়াস – "দ্য রেভন" কবিতার উনিশ শতকীয় প্যারোডি ও প্যাস্টিচের একটি সংকলন  অলংকরণ দ্য রেভন গুস্তাভ ডোর অলংকৃত। লাইব্রেরি অফ কংগ্রেসের সংগ্রহ থেকে। Le Corbeau = The Raven: Poëme এদোয়ার মানে কৃত অলংকরণ। লাইব্রেরি অফ কংগ্রেসের সংগ্রহ থেকে  শ্রাব্য  'দ্য রেভন' ও পাঠ ও মূল কবিতা – ক্লাসিক পোয়েট্রি অ্যালাউড (এমপি৩)  'দ্য রেভন' কবিতাটি বিভিন্ন ভাষায় পাঠ, ইন্টারনেট আর্কাইভ    বিষয়শ্রেণী:১৮৪৫-এর কবিতা বিষয়শ্রেণী:জন টেনিয়েল কর্তৃক অলংকৃত বই বিষয়শ্রেণী:কাল্পনিক দাঁড়কাক বিষয়শ্রেণী:গিলিয়াড বিষয়শ্রেণী:বর্ণনামূলক কবিতা বিষয়শ্রেণী:পাখি বিষয়ক কবিতা বিষয়শ্রেণী:চলচ্চিত্রে অভিযোজিত কবিতা বিষয়শ্রেণী:এডগার অ্যালান পোর কবিতা বিষয়শ্রেণী:কুম্ভীলকবৃত্তি বিতর্কে জড়িত সাহিত্যকর্ম বিষয়শ্রেণী:ছদ্মনামে প্রকাশিত বই
৫৫নং ওয়ার্ড হল ঢাকা দক্ষিণ সিটি কর্পোরেশনের তিন নং অঞ্চলের একটি প্রশাসনিক ওয়ার্ড। ঢাকার হাজারীবাগ থানার আংশিক ও কামরাঙ্গীরচর থানা নিয়ে ৫৫নং ওয়ার্ড গঠিত  এবং এ ওয়ার্ডটি ঢাকা-২ জাতীয় সংসদের নির্বাচনী এলাকার অন্তর্গত। বর্তমান কাউন্সিলর আলহাজ্ব মোঃ নুরে আলম চৌধুরী। একান্ত সচিব কে এম আহমেদ সোহেল।    বিবরণ  বুড়িগঙ্গার তীর ঘেঁষে অবস্থিত ৫৫ নম্বর ওয়ার্ড। হাজারীবাগ থানার আংশিক ও কামরাঙ্গীরচর থানার ঝাউচর, ঝাউলাহাটি, নয়াগাঁও, হাসান নগর, মুন্সিহাটি, মুন্সীহাটি নদীর পাড়, আমিনবাগ ,টেকেরহাটি, জান্নাতবাগ, নবীনগর, মুনসুরবাগ,সিরাজনগর,এলাকা নিয়ে গঠিত এই ওয়ার্ড।এর জনসংখ্যা প্রায় ৫ লাখ।   ইতিহাস  ঢাকা দক্ষিণ সিটি কর্পোরেশন ২৯ নভেম্বর, ২০১১ সালে প্রতিষ্ঠিত হয়েছিল। ডিএসসিসি ৫৫ নং ওর্য়াড ১ ডিসেম্বর, ২০১১ সালে  গঠিত হয়। ঢাকা দক্ষিণ সিটি কর্পোরেশন প্রতিষ্ঠার আগে এই  এলাকাটি প্রাক্তন সুলতানগঞ্জ ইউনিয়ন পরিষদ ছিল। ঢাকা সিটি কর্পোরেশন ২৯ নভেম্বর ২০১১ এ স্থানীয় সরকার (সিটি কর্পোরেশন) সংশোধনী বিল ২০১১ দ্বারা বিলুপ্ত হয়ে যায়, যা বাংলাদেশের সংসদে পাস হয় এবং ১ ডিসেম্বর, ২০১১ তারিখে রাষ্ট্রপতির অনুমোদনের পর আনুষ্ঠানিকভাবে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন প্রতিষ্ঠিত হয়। ঢাকা দক্ষিণ সিটি কর্পোরেশন ৫৫ নং ওয়ার্ডের প্রথম কাউন্সিলর হন মো. নুরে আলম চৌধুরী। একান্ত সচিব হিসেবে দায়িত্ব পালন করেন কে. এম. আহমেদ সোহেল।   কাউন্সিলর ও নির্বাচনী ফলাফল  নির্বাচনকাউন্সিলররাজনৈতিক দলসূত্র২০১৫ আলহাজ্ব মোঃ নুরে আলম চৌধুরী বাংলাদেশ আওয়ামী লীগ ২০২০ আলহাজ্ব মোঃ নুরে আলম চৌধুরীবাংলাদেশ আওয়ামী লীগ  নির্বাচনের ফলাফল  তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
গুপো সন্দেশ বা গুঁফো সন্দেশ পশ্চিমবঙ্গের একটি জনপ্রিয় মিষ্টি। এটি পাক করা ছানা থেকে প্রস্তুত দু'টি মন্ডকে হাত দিয়ে পাশাপাশি চেপে লাগানো এক জোড়া গোলাকৃতি সন্দেশ। এই জন্য একে জোড়া সন্দেশও বলা হয়। গুপো সন্দেশের বৈশিষ্ট্য হল যে এটি শুধুমাত্র গরুর দুধের ছানা থেকেই তৈরী হয়। গুপো সন্দেশের জন্মস্থান হুগলি জেলার সুপ্রাচীন জনপদ গুপ্তিপাড়া। গুপ্তিপাড়া ও পানিহাটির গুপো সন্দেশ ভীষণ জনপ্রিয়। খাদ্যরসিকদের কাছে গুপো সন্দেশই গুপ্তিপাড়ার প্রধান আকর্ষণ। গুপো সন্দেশকে বাংলার প্রথম ব্র্যান্ডেড মিষ্টি বলে মনে করা হয়।   নামকরণ  ধর্মচর্চার পীঠস্থান হওয়ার জন্য গুপ্তিপাড়াকে 'গুপ্ত বৃন্দাবন' বলা হত। ক্রমে 'গুপ্ত বৃন্দাবন পল্লী', তার থেকে 'গুপ্ত পল্লী' এবং পরিশেষে গুপ্তিপাড়া নাম হয়। কথিত আছে যে গুপ্তিপাড়াতেই সন্দেশের জন্ম। এখানেই প্রথম তৈরী হয় সন্দেশের মিশ্রণ যা মাখা সন্দেশ নামে পরিচিত। পরে সেই মাখা সন্দেশকেই আকার দিয়ে তৈরী হয় গুপো সন্দেশ। কলকাতায় এই সন্দেশ জনপ্রিয় হলে তা 'গুপ্তিপাড়ার সন্দেশ' বা সংক্ষেপে 'গুপো সন্দেশ' বলে পরিচিতি লাভ করে। একটি মত অনুসারে লোকমুখে উচ্চারণে বিকৃতির ফলে গুপো সন্দেশ কালক্রমে 'গুঁফো সন্দেশ' নামে পরিচিত হয়েছে। অপর মতে সন্দেশটি খাওয়ার সময় গোঁফে লেগে যায় বলে তার নাম হয়েছে গুঁফো সন্দেশ।   ইতিহাস  গুপো সন্দেশের সৃষ্টিকর্তা বা জন্মসাল জানা যায় না। তবে ঊনবিংশ শতকের প্রথম দিকে গুপো সন্দেশ প্রস্তুত হত, এমন তথ্য পাওয়া যায়। ১৮৫৪ সালে বাংলায় প্রথম রেলপথ হওয়ার আগে থেকেই গুপ্তিপাড়া থেকে নৌকা পথে সন্দেশ যেত কলকাতাসহ বাংলার বিভিন্ন স্থানে। গুপো সন্দেশ কালক্রমে কলকাতার অভিজাতদের মধ্যে জনপ্রিয় হয়। উৎসবে অনুষ্ঠানে কলকাতার অভিজাতরা গুপ্তিপাড়ায় ছুটতেন গুপো সন্দেশ কিনতে। ঊনবিংশ শতকের প্রথম ভাগে পানিহাটির গুপো সন্দেশ কলকাতায় খুব জনপ্রিয় হয়।   প্রস্তুত প্রণালী  গুপো সন্দেশের মূল উপাদান গরুর দুধের ছানা, চিনি এবং খেজুর গুড়। গুপো সন্দেশে সাধারণত খেজুর গুড় ব্যবহার করা হয়। তাই প্রস্তুতকারকরা শীতকালে সারা বছরের জন্য খেজুর গুড় মজুত করে রাখেন। গুড়ের পরিবর্তে চিনিও ব্যবহার করা হয়। আদিতে মাখা সন্দেশ থেকে গুপো সন্দেশ তৈরী হলেও, বর্তমানে মাখা সন্দেশের থেকে গুপো সন্দেশের পাক অনেকটাই আলাদা। বিশাল কড়াইতে প্রথমে ছানা পাক দেওয়া হয়। তারপর সেই ছানা কাপড়ে মুড়ে তাতে কাঠ দিয়ে বারি মেরে মেরে অতিরিক্ত জল বের করে দেওয়া হয়। এরপর সেই ছানা হাতে পাক দিয়ে দু'টি করে সন্দেশ জুড়ে জুড়ে তৈরী হয় গুপো সন্দেশ।   তথ্যসূত্র   বিষয়শ্রেণী:মিষ্টি বিষয়শ্রেণী:হুগলি জেলা
খাদেমুল ইসলাম চৌধুরী বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি। তিনি পার্বত্য চট্টগ্রাম ভূমি বিরোধ নিষ্পত্তি কমিশনের চেয়ারপারসন ছিলেন।   কর্মজীবন  ২০০৫ সালের জুলাই মাসে, চৌধুরী ও বিচারপতি এমদাদুল হক আজাদ আদালতের আদেশ উপেক্ষা করার শাস্তি হিসেবে সাংবাদিক সালাহউদ্দিন শোয়েব চৌধুরীকে আদালতের কাঠগড়ায় দাঁড় করিয়ে রাখেন।  ২০০৭ সালের মে মাসে, চৌধুরী ও বিচারপতি মোঃ আশফাকুল ইসলাম ব্রিটিশ নাগরিকসহ ৩৯ জন আওয়ামী লীগ কর্মীকে জামিন দেন, যারা সাবেক প্রধানমন্ত্রী শেখ হাসিনার সাথে লন্ডন থেকে বাংলাদেশে উড়ে আসার পর আটক ছিলেন। জরুরি ক্ষমতার অধীনে পুলিশ তাদের গ্রেপ্তার করেছিল এবং বাংলাদেশকে অস্থিতিশীল করার চেষ্টার অভিযোগে অভিযুক্ত হয়েছিল।  বিচারপতি আবদুস সালাম মামুনের একটি রিট আবেদনের পরিপ্রেক্ষিতে হাইকোর্ট বিভাগের বিচারপতি খাদেমুল ইসলাম চৌধুরী ও বিচারপতি মাশুক হোসেন আহমেদ ২০০৮ সালের ২৩ জুলাই মামুনকে হাইকোর্ট বিভাগের স্থায়ী বিচারপতি করার নির্দেশ কেন দেওয়া হবে না তা জানতে চান।  ২০০৯ সালের জুলাই মাসে, চৌধুরী পার্বত্য চট্টগ্রাম ভূমি বিরোধ নিষ্পত্তি কমিশনের চেয়ারপারসন নিযুক্ত হন। পার্বত্য চট্টগ্রাম জনসংহতি সমিতি পার্বত্য চট্টগ্রাম ভূমি বিরোধ নিষ্পত্তি কমিশন থেকে চৌধুরীকে অপসারণ করার জন্য বাংলাদেশ সরকারের কাছে দাবি জানিয়েছে। চাকমা সার্কেলের প্রধান রাজা দেবাশীষ রায়ও তাকে অপসারণের আহ্বান জানান।  নভেম্বর ২০১৩ সালে বাংলাদেশ ক্রিকেট বোর্ড ম্যাচ ফিক্সিং অভিযোগ পরীক্ষা করার জন্য একটি শৃঙ্খলা প্যানেল তৈরি করে এবং যেখান থেকে একটি ট্রাইব্যুনাল তৈরি করা হবে। বিচারপতি মোহাম্মদ আবদুর রশিদের নেতৃত্বে প্যানেলে ছিলেন চৌধুরী, নির্মলেন্দু গুণ এবং শেখ রেজোয়ান আলী। চৌধুরী আন্তর্জাতিক ক্রিকেট কাউন্সিলের দুর্নীতি দমন ও নিরাপত্তা ইউনিটের অভিযোগের পর বাংলাদেশ প্রিমিয়ার লিগের দ্বিতীয় মৌসুমে ম্যাচ ফিক্সিংয়ের প্রমাণ পরীক্ষা করার জন্য একটি তিনটি প্যানেল ট্রাইব্যুনালের নেতৃত্ব দেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
কাজী নাবিল আহমেদ বাংলাদেশ আওয়ামী লীগের রাজনীতিবিদ ও যশোর-৩ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  কাজী নাবিল আহমেদ ১৯৬৯ সালের ৪ অক্টোবর ঢাকায় জন্মগ্রহণ করেন। কাজী নাবিল আহমেদের বাবার নাম কাজী শাহেদ আহমেদ এবং মায়ের নাম আমিনাহ। তার বাবা সামরিক বাহিনীতে চাকরি করতেন। ১৯৭৯ সালে সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করে ব্যবসা শুরু করেন। কাজী শাহেদ আহমেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান গঠন করেন, এরপর প্রতিষ্ঠা করেন জেমকন গ্রুপ।   শিক্ষা  কাজী নাবিল আহমেদ সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।   কর্মজীবন  তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টস বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।   রাজনীতি  যুক্তরাষ্ট্রে থাকাকালীন সময়ে কাজী নাবিল আহমেদ রাজনীতিতে জড়িয়ে পড়েন। সেখানে তার সাথে জিমি কার্টারের দেখা হয়। জিমি কার্টারের মাধ্যমে প্রভাবিত হয়ে তিনি রাজনীতিতে আরো বেশি আগ্রহী হন। যুক্তরাষ্ট্রে বাংলাদেশী রাজনীতিক মাহী বি চৌধুরী তার সহপাঠী ছিলেন। ২০০৩ সাল থেকে তিনি রাজনীতিতে জড়িয়ে পড়েন। তিনি বাংলাদেশ আওয়ামী লীগের সদস্য হন।  তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি যশোর-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   খেলাধুলা  ছোটবেলা থেকেই কাজী নাবিল আহমেদ খেলাধুলার সাথে জড়িত ছিলেন। তিনি গত শতকের নব্বই এর দশক থেকে আবাহনীর ডিরেক্টর পদে ছিলেন। তিনি ঢাকা আবাহনী লিমিটেডের ভারপ্রাপ্ত ডিরেক্টর ইনচার্জ মনোনীত হন এবং বাংলাদেশ ফুটবল ফেডারেশনের সহ-সভাপতি পদে ৩ বার নির্বাচিত হয়েছেন। এশিয়ান ফুটবল কনফেডারেশনের ফুটসাল ও বিচ সকার কমিটির একজন সদস্য তিনি। শেখ কামাল ক্রীড়া কমপ্লেক্স নির্মাণেও তার ভূমিকা রয়েছে।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:১৯৬৯-এ জন্ম বিষয়শ্রেণী:যশোর জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশী ব্যবসায়ী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
ম্যাথিউ ভাসার (২৯ এপ্রিল ১৭৭১ - ২৩ জুন ১৮৬৮) ছিলেন একজন ইংরেজ বংশোদ্ভূত আমেরিকান মদ প্রস্তুতকারী, বণিক এবং জনহিতৈষী। তিনি ১৮৬১ সালে ভাসার কলেজ, একটি মহিলা কলেজ, প্রতিষ্ঠা করেন। তিনি জন এলিসন ভাসারের চাচাতো ভাই ছিলেন।New International Encyclopedia মিশিগানের ভাসার শহরের নাম তার নামে রাখা হয়েছে।  জীবনের প্রথমার্ধ ম্যাথিউ ভাসার ২৯ এপ্রিল, ১৭৯২-এ ইংল্যান্ডের নরফোকের পূর্ব ডেরেহামে জন্মগ্রহণ করেছিলেন, জেমস এবং অ্যান বেনেট ভাসারের পরিবারে। তারা ছিলেন ফরাসি হুগেনোট বংশের ভাসিউর কৃষক, যারা ইংল্যান্ড থেকে দেশত্যাগ করেছিলেন। ১৭৯৬ সালে, তারা নিউ ইয়র্ক রাজ্যে পৌঁছেন এবং ডাচেস কাউন্টির ম্যানচেস্টার ব্রিজের কাছে ১৬৮৫ সালের রমবাউট পেটেন্টের অংশ ছিল এমন জমিতে ওয়াপিংগার ক্রিক বরাবর একটি খামারে বসতি স্থাপন করেন। যখন খামারবাড়িটি তৈরি হচ্ছিল, তখন পরিবারটি ফিলকিনটাউন রোডে বাস করত, যা এখন প্রধান এবং চার্চ রাস্তার সংযোগস্থলে।  ১৮০১ সালে, জেমস ভাসার তার ভাই থমাসের নরফোক থেকে আনা বীজ থেকে বার্লি দিয়ে অ্যাল তৈরি করেছিলেন। অ্যালের চাহিদা এত বেশি ছিল যে, ১৮০১ সালে, জেমস ভাসার খামারটি বিক্রি করে এবং একটি মদ তৈরির জন্য বাল্টাস ভ্যান ক্লিক থেকে পগকিপসি গ্রামের মেইন এবং মিল স্ট্রিটগুলির মধ্যে জমি কিনেছিলেন। ভাসার যখন ১৪ বছর বয়সে, তখন তার বাবা-মা তাকে একজন ট্যানারের কাছে শিক্ষানবিশ হিসেবে কাজ শিখতে পাঠান।   ব্যবসায়িক পেশা  তিনি তার শিক্ষানবিশ শুরু করার একদিন আগে পালিয়ে যান এবং হাই পয়েন্টে ফেরিতে হাডসন নদী পার হয়ে নিউইয়র্কের নিউবার্গের ঠিক উত্তরে বাম টাউনে চলে যান। সেখানে তিনি একটি দোকানে কাজ খুঁজে পান। ১৮১০ সালে পগকিপসিতে ফিরে আসার আগে তিনি পরবর্তীকালে অন্য এক স্থানীয় ব্যবসায়ীর সাথে একটি ভাল বেতনের চাকরি নেন। পগকিপসিতে ফিরে আসার পর, তিনি হিসাবরক্ষক এবং সংগ্রাহক হিসেবে পারিবারিক মদ্যপান ব্যবসায় যোগ দেন। এই সময়ে, নিউবার্গ থেকে হাডসন পর্যন্ত নদীর তীরবর্তী শহরগুলিতে পরিবারের বেশিরভাগ চোলাই ব্যবসা বিস্তৃত ছিল।  ১৮১১ সালে, একটি মাল্ট-ডাস্ট বিস্ফোরণ ভাসার স্ট্রিটে পারিবারিক মদ তৈরির কারখানাটি ধ্বংস করে। ওই বিস্ফোরণে তার বড় ভাই জন মারা যান, এবং তার বাবা এই ক্ষতিতে বিধ্বস্ত হয়ে পড়েন। তখন মাত্র ১৮ বছর বয়সী ম্যাথিউ ব্যবসার পরিচালনার দায়িত্ব গ্রহণ করেন। ব্যবসাটি তখন ভাসারের বোন মারিয়া এবং তার স্বামী জর্জ বুথের একটি পুরনো ডাই হাউসের অংশ থেকে পরিচালিত হচ্ছিল। জর্জ বুথ, ইয়র্কশায়ার, ইংল্যান্ড থেকে আগত একজন অভিবাসী, ডাচেস কাউন্টিতে উলের কাপড়ের প্রথম প্রস্তুতকারক ছিলেন।   তথ্যসূত্র   বিষয়শ্রেণী:মার্কিন যুক্তরাষ্ট্রে ইংরেজ অভিবাসী
গমির উদ্দিন প্রধান একজন রাজনীতিবিদ ও পূর্ব পাকিস্তান প্রাদেশিক পরিষদের স্পিকার ছিলেন।   প্রারম্ভিক জীবন  গমির উদ্দিন ১৯১৮ সালে ব্রিটিশ ভারতের বেঙ্গল প্রেসিডেন্সির জলপাইগুড়ি জেলার তোকরাভাষায় (বর্তমানে বাংলাদেশের পঞ্চগড় জেলার দেবীগঞ্জ উপজেলায় অবস্থিত) জন্মগ্রহণ করেন। তিনি ১৯৪২ সালে আইনে সম্মান অর্জন করে ১৯৪৪ সালে জলপাইগুড়ি আদালতে আইনজীবী হিসেবে নিজের কর্মজীবন শুরু করেন। ভারত বিভাজনের পূর্বে তিনি জলপাইগুড়ি জেলা বোর্ডের ভাইস চেয়ারম্যান হিসেবে দায়িত্বরত ছিলেন।   রাজনৈতিক জীবন  ১৯৪৭ সালে পাকিস্তানের স্বাধীনতার পর তিনি পাকিস্তান মুসলিম লীগের সভাপতি হয়েছিলেন। ১৯৫৮ সাল পর্যন্ত দিনাজপুর জেলা বোর্ডের সদস্য হিসেবে দায়িত্ব পালনের পর তিনি ১৯৬২ সালে পূর্ব পাকিস্তান প্রাদেশিক পরিষদের প্রধান ডেপুটি স্পিকার নির্বাচিত হয়েছিলেন। ১৯৬৭ সালে তিনি পূর্ব পাকিস্তান প্রাদেশিক পরিষদের স্পিকার হয়েছিলেন এবং ১৯৬৯ সাল পর্যন্ত উক্ত পদে দায়িত্ব পালন করেন। ঊনসত্তরের গণঅভ্যুত্থানের পরে তাকে কনভেনশন মুসলিম লীগের পূর্ব পাকিস্তান শাখার সভাপতি করা হয়েছিল। ১৯৭০ সালে সাধারণ নির্বাচনে তিনি কনভেনশন মুসলিম লীগের প্রার্থী হিসেবে এনই১৩ দিনাজপুর-১ আসনে ৪৩৯৯ ভোট পেয়ে হেরে যান। ১৯৭১ সালে বাংলাদেশ স্বাধীনতা পাওয়ার পর তিনি বাংলাদেশ মুসলিম লীগে যোগ দেন, কিন্তু ১৯৭৮ সালে দ্বিতীয় রাষ্ট্রপতি নির্বাচনের প্রাক্কালে দলটির সভাপতি খান-এ-সবুর ক্ষমতাসীন রাষ্ট্রপতি জিয়াউর রহমানের জাতীয়তাবাদী ফ্রন্টকে সমর্থনের জন্য শাহ আজিজুর রহমানকে দল হতে বহিষ্কার করার পর গমির উদ্দিন প্রধানও দল থেকে বেরিয়ে যান। পরবর্তীতে তিনি বদরুদ্দীন আহমদ সিদ্দিকীর নেতৃত্বাধীন বিভক্ত বাংলাদেশ মুসলিম লীগের সাধারণ সম্পাদকের দায়িত্ব পালন করেন।   ব্যক্তিগত জীবন ও মৃত্যু  ১৫ জুন ১৯৮১ সালে গমির উদ্দিন প্রধান ঢাকার পিজি হাসপাতালে (বর্তমানে বাংলাদেশ মেডিক্যাল বিশ্ববিদ্যালয়) জন্ডিসে ভুগে মৃত্যুবরণ করেন। তাকে পরবর্তীতে ঢাকার বনানী কবরস্থানে দাফন করা হয়। বাংলাদেশের স্বাধীনতা যুদ্ধে অংশগ্রহণকারী রাজনীতিবিদ ও জাতীয় গণতান্ত্রিক পার্টির প্রতিষ্ঠাতা সভাপতি শফিউল আলম প্রধান তার সন্তান যিনি ২০১৭ সালে মৃত্যুবরণ করেন। তার নাতনি তাসমিয়া প্রধান জাতীয় গণতান্ত্রিক পার্টির বর্তমান তথা তৃতীয় সভাপতি ও একজন ব্যারিস্টার এবং তার নাতি আল রাশেদ প্রধান দলটির বর্তমান সহ-সভাপতি ও পেশায় প্রকৌশলী।  তথ্যসূত্র  বিষয়শ্রেণী:১৯১৮-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:বাংলাদেশ মুসলিম লীগের সাবেক রাজনীতিবিদ বিষয়শ্রেণী:পঞ্চগড় জেলার ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:পূর্ব পাকিস্তান প্রাদেশিক পরিষদের স্পিকার বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬২-১৯৬৫ বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬৫-১৯৬৯
মিখাইল মিখাইলোভিচ বাখতিন একজন রাশিয়ান দার্শনিক, সাহিত্য সমালোচক এবং পণ্ডিত যিনি সাহিত্য তত্ত্ব, নীতিশাস্ত্র এবং ভাষার দর্শন নিয়ে কাজ করেছেন।তাঁর লেখা বিভিন্ন বিষয় যেমন  মার্কসবাদ, সেমিওটিকস, কাঠামোবাদ,ধর্মীয় সমালোচনা এবং সাহিত্য সমালোচনা,ইতিহাস, দর্শন, সমাজবিজ্ঞান, নৃতত্ত্ব এবং মনোবিজ্ঞানের মতো বৈচিত্র্যময় শাখায় তার কাজ অন্যান্য পন্ডিতদের অনুপ্রাণিত করে। তথ্যসূত্র  বিষয়শ্রেণী:১৮৯৫-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:২০শ শতাব্দীর রুশ দার্শনিক বিষয়শ্রেণী:সমালোচনামূলক তাত্ত্বিক বিষয়শ্রেণী:সাহিত্যের তাত্ত্বিক বিষয়শ্রেণী:শিল্পকলার দার্শনিক বিষয়শ্রেণী:ভাষার দার্শনিক বিষয়শ্রেণী:বক্তৃতাবিদ বিষয়শ্রেণী:রুশ সাহিত্য সমালোচক বিষয়শ্রেণী:সোভিয়েত সাহিত্যের ইতিহাসবিদ বিষয়শ্রেণী:সোভিয়েত লেখক বিষয়শ্রেণী:সোভিয়েত পুরুষ লেখক
কঙ্কগ্রামভুক্তি ছিল প্রাচীন ও মধ্যযুগীয় পশ্চিমবঙ্গের একটি অঞ্চল। পশ্চিমবঙ্গের বীরভূম, বর্ধমান ও মুর্শিদাবাদ জেলার অংশবিশেষে এই অঞ্চল প্রসারিত ছিল।  গুপ্ত যুগে রাঢ় অঞ্চল বিভিন্ন ছোটো ছোটো অঞ্চলে বিভক্ত ছিল। যেমন—কঙ্কগ্রামভুক্তি, বর্ধমানভুক্তি ও দণ্ডভুক্তি। হুগলি নদীর তীরবর্তী অঞ্চলটি কঙ্কগ্রামভুক্তি নামে পরিচিত ছিল।Ghosh, Binoy, Paschim Banger Sanskriti, (in Bengali), part I, 1976 edition, pp. 82-86, Prakash Bhaban   পাদটীকা   বিষয়শ্রেণী:বীরভূম জেলা বিষয়শ্রেণী:পূর্ব বর্ধমান জেলা বিষয়শ্রেণী:পশ্চিম বর্ধমান জেলা বিষয়শ্রেণী:মুর্শিদাবাদ জেলা বিষয়শ্রেণী:পশ্চিমবঙ্গের ইতিহাস
right|thumb|170px|সোলোনের আবক্ষ মূর্তি, ইতালির নাপোলির জাতীয় জাদুঘর। সোলোন (, ইংরেজি ভাষায়: Solon) (খ্রিস্টপূর্ব ৬৩৮ - ৫৫৮) ছিলেন একজন বিখ্যাত এথেনীয় গ্রিক আইন প্রণেতা, কূটনীতিজ্ঞ ও কবি। আর্কায়িক এথেন্সের রাজনৈতিক, অর্থনৈতিক ও নৈতিক অবক্ষয় থেকে উত্তরণের জন্য তিনি আইন প্রণয়ন করেছিলেন। তাৎক্ষণিকভাবে তার অবদান বিশেষ গুরুত্ব পায়নি, তার প্রণীত আইনও অধিকাংশ ক্ষেত্রে গ্রহণযোগ্যতা পায়নি, কিন্তু কালের আবর্তে একসময় তাকেই আখ্যায়িত করা হয়েছে এথেনীয় গণতন্ত্রের জনক হিসেবে।Stanton, G.R. Athenian Politics c800–500BC: A Sourcebook, Routledge, London (1990), p. 76.Andrews, A. Greek Society (Penguin 1967) 197E. Harris, A New Solution to the Riddle of the Seisachtheia, in 'The Development of the Polis in Archaic Greece', eds. L.Mitchell and P.Rhodes (Routledge 1997) 103Aristotle Politics 1273b 35–1274a 21.  খ্রিস্টপূর্ব ষষ্ঠ শতকের এথেন্স সম্পর্কে তথ্য ও প্রত্নতাত্ত্বিক নিদর্শনের অভাবে সোলোন সম্পর্কে খুব বেশি কিছু জানা যায় না।Stanton G.R. Athenian Politics c800–500 BC: A Sourcebook, Routledge, London (1990), pp. 1–5.Aristotle Politics 1273b 35–1274a 21 তিনি অবসরে দেশপ্রেম প্রচার ও তার সাংবিধানিক সংস্কারের পক্ষে কবিতা লিখতেন। তার রচনার অংশবিশেষ কেবল পাওয়া গেছে। তার লেখায় পরবর্তী কালের অনেক লেখক হাত দিয়েছেন এবং ভুলভাবেও কিছু লেখাকে তার বলে অভিহিত করা হয়েছে। হিরোডোটাস ও প্লুতার্ক-এর মত প্রাচীন লেখকদের লেখাই তার সম্পর্কে জানার প্রধান উপায়, যদিও তাদের জন্ম সোলোনের মৃত্যুর অনেক পরে এবং তখনও ইতিহাস পেশাদার শিক্ষার একটি শাখায় হয়ে উঠেনি। চতুর্থ খ্রিষ্টাব্দের দিকে Aeschines-এর মত বাগ্মীরা নিজেদের তৈরি অনেক আইনকেও সোলোনের বলে অভিহিত করেছেন।V.Ehrenberg, From Solon to Socrates: Greek History and Civilization, Routledge (1973) 71  প্রত্নতত্ত্ব সোলোনের যুগের কিছু শিলালিপির সন্ধান দিতে পেরেছে, এর চেয়ে বেশি কিছু নয়। কিছু পণ্ডিত তাই মনে করেন সোলোন ও তার যুগ সম্পর্কে আমাদের জ্ঞান অপর্যাপ্ত প্রমাণের মাধ্যমে গড়ে ওঠা কিছু কল্পকাহিনীর সমতুল্য।W.Connor et al. ''Aspects of Athenian Democracy (Copenhagen, Museum Tusculanam P., 1990) 71–99C.Mosse, Comment s'elabore un mythe politique: Solon Annales ESC XXXIV (1979) 425–437 অনেকে আবার বিশ্বাস করেন তার সম্পর্কে বাস্তবসম্মত অনেক কিছু জানার উপায় রয়েছে।P.Rhodes, The Reforms and Laws of Solon The Wise: an optimistic view in 'Solon of Athens: new historical and philological approaches', eds. J.Blok and A.Lardinois (Brill, Leiden 2006) ইতিহাসের ছাত্রদের জন্য সোলোনের সময় নিয়ে অধ্যয়ন করাটা বেশ আকর্ষণীয় হয়ে উঠতে পারে, কারণ এতে ঐতিহাসিক যুক্তির সীমারেখা নিয়ে একটা পরীক্ষার সুযোগ এসে যায়।Stanton G.R. Athenian Politics c800–500BC: A Sourcebook, Routledge, London (1990), page 2   তথ্যসূত্র    বহিঃসংযোগ   প্লুতার্কের 'প্যারালাল লাইভস' - সোলোন   Diogenes Laërtius, Life of Solon, Robert Drew Hicks কর্তৃক অনূদিত (১৯২৫)  বিষয়শ্রেণী:প্রাচীন গ্রিক দার্শনিক বিষয়শ্রেণী:প্রাচীন গ্রিক কবি বিষয়শ্রেণী:খ্রিস্টপূর্ব ৬ষ্ঠ শতাব্দীর কবি বিষয়শ্রেণী:খ্রিস্টপূর্ব ৬৩০-এর দশকে জন্ম বিষয়শ্রেণী:খ্রিস্টপূর্ব ৫৫০-এর দশকে মৃত্যু বিষয়শ্রেণী:প্লেটোর পরিবার বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রিক রাজনীতিবিদ বিষয়শ্রেণী:খ্রিস্টপূর্ব ৭ম শতাব্দীর গ্রিক দার্শনিক বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রিক দার্শনিক বিষয়শ্রেণী:নির্বাসিত গ্রিক
লিলুয়া বাতাস বাংলাদেশী কথাসাহিত্যিক হুমায়ূন আহমেদ রচিত একটি সমকালীন উপন্যাস। এটি ২০০৬ সালের জুন মাসে প্রকাশিত হয়।  ২০০৬ সালের ঢাকার একটি সমকালীন মধ্যবিত্ত পরিবারের সদস্যদের ব্যক্তিগত জীবনের বিভিন্ন প্রকাশ্য অপ্রকাশ্য দিক নিয়ে উপন্যাসটি রচিত। নাট্য অভিনেতা ফারুককে তিনি উপন্যাসটি উৎসর্গ করেন। সারসংক্ষেপ একবিংশ শতাব্দীর বাংলাদেশের ঢাকা শহরের সাধারণ একটি উচ্চ-মধ্যবিত্ত পরিবার কে নিয়ে গল্পের কাহিনী। গল্পের প্রধান চরিত্র এসএসসি পরীক্ষার্থী উঠতি কিশোর বাবলু। তার পরিবারের বাবা, মা, বড় ভাই, ফুপু, বড় খালা এবং বড় খালার পালক সন্তানকে নিয়ে গল্পের কাহিনী প্রবাহিত হয়।  বাবলুর বড় খালা স্বামীর মৃত্যুর পর মানসিকভাবে অসুস্থ হয়ে যান। মাঝে মাঝে তিনি তার ঘরে ভূত দেখেন, আর গরম একদম সহ্য করতে পারেন না। বাবলুর বাবাকে তার পরিবারের ভেতরে ও বাইরে কেউই পছন্দ করে না, তার টাউটামি স্বভাবের কারণে। বাবলুই শুধুমাত্র তাকে মন থেকে ভালোবাসে। বাবলুর মা সাধারণ একজন গৃহিণী যিনি খুব গুছিয়ে তার কষ্টের কথা বলতে পারেন। বাবলুর বড়ভাই আঁতেল ধরনের ছাত্র, বোর্ডস্ট্যান্ড করা এবং ফিজিক্সে অনার্স পরীক্ষায় ফার্স্ট ক্লাস। বাবলুর ফুপু ইন্টারের ছাত্রী। অভিনয় তার প্যাশান যদিও অভিনয়ে সে ব-কলম, ইদানীং সে একটা মেগা সিরিয়ালে নায়কের বাড়ির কাজের মেয়ের রোল পায়। সেই রোল পেতেও পরিচালক মুকুলের সাথে তার দৈহিক সম্পর্কে জড়াতে হয়। বাবলুর সাথে সবচেয়ে বেশি খাতির যার, সে হল তার বড় খালার পালক ছেলে জহির। সেও কোনো এক সময় তুখোড় ছাত্র ছিলো, কিন্তু স্বামীর মৃত্যুর পর মাজেদা বেগম তার পালক ছেলে জহিরের খরচ চালানোর ব্যাপারে অস্বীকৃতি জানায়। এতে ধীরে ধীরে জহির বিমর্ষ হয়ে অপরাধীর পর্যায়ে চলে যায়। উপন্যাসের গল্প অন্যদিকে মোড় নেয় যখন বাবলুর মা এবং ভাই আবিষ্কার করেন যে বাবলুর বাবা গোপনে আরেকটা বিয়ে করেছেন এবং সেই ঘরে আরেকটা ছোট্ট মেয়ে সন্তানও আছে স্বাভাবিক ভাবেই বাবলুর মা তার স্বামীকে ঘৃণা করতে শুরু করেন এবং নিজের সর্বস্ব দিয়ে স্বামীর অমঙ্গল কামনা করেন। তার নামে মামলা করে দেয় তার নামে ও ৬ বছরের জেল হয়ে যায়। এভাবেই গল্প এগুতে থাকে।  তথ্যসূত্র  বিষয়শ্রেণী:২০০৬-এর উপন্যাস বিষয়শ্রেণী:২০০৬-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:বাংলাদেশী সমকালীন উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:হুমায়ূন আহমেদের উপন্যাস উপন্যাস বিষয়শ্রেণী:মিসির আলি সংক্রান্ত উপন্যাস
তানুশ কোটিয়ান (জন্ম ১৬ অক্টোবর ১৯৯৮) হলেন একজন ভারতীয় ক্রিকেটার যিনি ঘরোয়া ক্রিকেটে মুম্বাই এবং ইন্ডিয়ান প্রিমিয়ার লিগে রাজস্থান রয়্যালসের হয়ে খেলেন। ২২ ডিসেম্বর ২০১৮-এ ২০১৮-১৯ রঞ্জি ট্রফিতে মুম্বাইয়ের হয়ে প্রথম-শ্রেণীর ক্রিকেটে অভিষেক হয়। ২০২০-২১ বিজয় হাজারে ট্রফিতে মুম্বাইয়ের হয়ে ৯ মার্চ ২০২১-এ তার লিস্ট এ অভিষেক হয়। ২০২১-২২ সৈয়দ মুশতাক আলী ট্রফিতে মুম্বাইয়ের হয়ে ৪ নভেম্বর ২০২১-এ তার টি-টোয়েন্টি অভিষেক হয়।  ২০১৪-১৫ মৌসুমে মুম্বাই অনূর্ধ্ব-১৬ দলে পুষ্কর শর্মার সাথে তানুশ কোতিয়ান ক্রিকেট খেলেছিলেন।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:মুম্বইয়ের ক্রিকেটার
ওয়ার্ড নং ১১ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১১ নং ওয়ার্ড ছিল। ওয়ার্ড নং ১১ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন দেওয়ান আবদুল মান্নান।   বিবরণ  ওয়ার্ড নং ১১ ঢাকা মহানগরের কল্যানপুর, পাইকপাড়া, মধ্য পাইকপাড়া, দারুস সালাম রোড (আংশিক) এলাকা নিয়ে গঠিত। এর আয়তন ১.১৩ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ দেওয়ান আবদুল মান্নান    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড